4

ISIGIDIMI SAMAXOSA, FEBRUARY 1, 1881.

zweni zonke” Mark xvi. 15. Sixoliswe lelozwi lodwa, ngesiba asivumi ukub’ umke, saku kumbula ukusifundisa kwako ilizwi lika Tixo, neziyalo okade usiyala ngazo. Sisawakumbula onke amazwi ako ngokukodwa eli liti,—Isikolo yingcambu enkulu yelizwi lika Tixo, ekuti sakucitakala isikolo iremente yalondawo ingabi nakuma. Asingegqibi buninzi beziyalo zako. Hamba kambe wanga u Tixo anganigcina nalapo niya kona. Ungasilibali ukusikankanya emitandazweni yako mfundisi wetu, nisibike emitandazweni yenu endlwini yenu neyangasese. Nati besiya kwenjenjalo ukuba kuya vumeleka. Elokupela hambanike ngoxolo bawo. Kusuke u Rev. J. Davidson wati, lento yenziwe lolusapo indotusile, andizange ndayibona. Uze Joseph Nomana ube neratshi ngalomsebenzi, aba bantwana bakubangela ukuba ukutale ngokunye emsebenzi. Wanga nalapo uya kona ungazama ukuzifumana intliziyo zabantwana obafundisayo., Usukile u Joseph wati, ndotuke kakulu bantwana bam, lento andiyigqali, ndisidenge, ndikohlwe nakuku bulela. Kumbulani amazwi awatetwa ngu Mpostile u Johane, Bonani utando olungakanana alwenzileyo kuti. Utando yiyona nto u Tixo ateta ngayo futi, luya gubungela isininzi sezono. Ndobuya ndinibulele ngolwesine. Kusuke u Mr. Rumba wati, ngummangaliso umsebenzi owenziwe lolusapo kuya bonakala ukuba imfundo iza kubonwa imisebenzi yayo ndifumene ummangaliso qinisani bantwana emfundweni. Usuke wati u Rev. J. Davidson, uze Joseph uzigcine ezi zitya nityele kuzo mhla ninendwendwe, namini ubakumbulayo abantwana base Ncisininde. Lizeka nje isoka umzi wakowalo ucitakele ngo November.

Akaxelanga umyeni nenkuku le, kodwa ube mkulu kakulu umtshato wake. Lomfana ubeyi titshele yisibini (assistant Teacher) apa.

David Gijana.

Ncisininde, January 7, 1881.

LOVEDALE MISSIONARY INSTITUTION.

Kuvulwe apa ngolwe Sine ngomhla wama 27 ku January. Abaze kucela ukungena babe mayela kuma 60 kubalwa abamnyama naba mhlope. Iqela elikulu lelize emsebenzini ngokukodwa intombi. Sinosizi ukuti ababanga naku tatyatwa bonke ngenxa yokusweleka kwe ndawo. Kwe Sentombi kulindelwe u Mrs. Muirhead ovela pesheya oza kongamela sona kunye ne ntombi yake, eza kumnceda. Okwa ngoku usabanjelwe ngu Miss Barnley.

Ema shishinini basafuneka abanga tanda ukufundiswa uku Shicilela uku Bop’ incwadi (Bookbinding), noku Kanda.

EMA MPONDWENI.

Lemfazwe ingapele ndawo ide yeza kufika nalapa. Kubonakala ukuba enzakele kakulu ama Mpondo kolu luhambo lwawo kutiwe angene ngalo kwe lama Xesibe.

Kutiwa kubulewe ama 39, pakati kwabo kubulewe unyana ka Bekameva. Lo nyana wenkosi engu Bekameva, uti u Mr. Oxland ib’ ingumfo otandwa kakulu ngama Mpondo, nguyena ubeya kuhlala esikundleni sika Mqikela. Bekulindeleke ukuba ama Mpondo abuye alwe. Kute cwaka okwa ngoku, nokuba asa hlanganisana ama Mpondo pambi kokulwa. Utumele ilizwi u Mqikela ngo Mr. Cameron exela ukuvuma kwake ukuzibuyisa inkomo zama Xesibe. Kum kubonakala nje ngokuba ama Mpondomise etyunyuziwe nje, aye enga bonakali kubuya alwe ama Mpondo, umkosi unga ncitshiswa kakulu. U Mdlangazo unqande u Dabankulu ekupindezeleni ama Xesibe, awalwa nama Manci akubon’ ukuba aya vuma.

KUBA BALELANI.

Ngezinyanga zombini zidlulileyo sifumene into eninzi yencwadi zivela kuba balelani. Siya bulela ukubona umnqweno okoyo woku balela *Isigidimi*; kodwa inkoliso yezi ncwadi zinde ngokugqitileyo, yabe inteto yazo ikolise ukupinda-pinda nto nye, esiti ke ngoko sixakeke ukuzifaka xa zinjalo. Sibacela aba balelani betu ukuba balinge ukuti inteto zabo aba sukuba bezibalele *Isigidimi,* ukuba kuno kuncedwa, zingolulwa, koko zicube indawo ezizi ntloko, ngamazwi ambalwa, nacacileyo.

Ku “Manxiweni” e Rini.—Incwadi yako eteta ngemfundo yesi Ngesi e Lovedale inendawo ezingena nyaniso, asina kuyishicilela ngoko, Abavumayo ukuyifunda baya yifunda. Umntu emnye angalisa emanzini ihashe lake, kanti noko sele ngama 20 amadoda elinyanzela ukuba lisele lingafuni lona, ngu *notshe.*

“J. R.” e Kobonqaba.—Akulitumelanga igama lako elililo, funda *Isaziso* eso sishicilelwa inyanga zonke, uve into elindelweyo kuba balelani.

“K. M. B.” e Tsomo Post.—Nawe sikwateta lamazwi sisand’ ukuwabekisa ku J. R. wase Kobonqaba.

OKUCATSHULWE KWE ZABA BALELANI.

U J. K. Mxhina ependula incwadi ka Meshach Pelem uti:—“ Mna kweli cala ndikulo (Wartburg) abantu bakowetu abanamoya wokunga u Mlungu angemka kweli lizwe, koko bakalazela olu laulo lutsha. Kutabatela ku Nov. 1878, abantsundu baya kala, yimiteto emisiweyo. Ndipikisa eli lizwi ati ‘udanile ukubona uhlanga lulableka ngoluhlobo amadoda ake axoxa nawo, afundileyo nanga fundileyo, uwafumana uluvo lwawo lulunye lolokunga u Mlungu angemka kweli lizwe.’ Unyanisile ngaba bavukele u Dr. Stewart uyise wabo ubawo wetu sonke. Okunene indlela enjalo yabantu iya kwantshabalalo nam bandidanisile kanye.”

U Melani Vela Jama uti:—Makuqwetywe uhlanga, oluya kuma lubekene, luvana, lungabi ngo vuma zonke. Indoda yinto ezibuzelayo, asinto ifumane ivume ukuvunyiswa yenye indoda, kuko lento kucitaciteke kwanje. Soda sibe yinamba enkulu ninina tina eya kwoyikwa nazezinye intlanga?

U B, Myedi,—ubalisa imbali yokupuma ekayeni labo e Mohali’s Hoek, noku cita-citwa yimfazwe yase Lusutu emveni kokuba bebe sand’ ukunikela imipu yabo; nokulwa okukulu abalwa ngako bayigxota impi yase Lusutu. Uncoma imantyi yase Herschel, u Capt. Hook, ukulungela kwayo abantu ababe sabele kuyo, ibapate bonke kakuhle nangokufanayo.

EZIVELA KUBA BALELANI.

*Incwadi ezi sukuba zibalelwa ukufakwa e Sigidimini, kufuneka u Mhleli yena elazi igama lo mtumeli ncwadi, nakuba lingayi ku shicilelwa ukuba umninilo akalifuni ukuba laziwe luninzi.*

*Siyazisa kanjako ukuba asilitabateli pezu kwetu ityala lenteto zaba balelani betu, asitsho nokuti siyavumelana nazo zonke incwadi zabo esizishicilelayo.*

ABA TINJIWEYO.

Kute nge 27 Dec. 1880, kwangena amakulu amabini Amaqwati, inkosi yawo ngu Singama, kubonakele seyi lusizikazi olukulu Iweso sijwili sokungena kwentsapo no yise no nina kwabonakala ukuba esisikalo sokuti masilwe no Rulumente tina bantsundu siseyisile. Make sifunde kwese Bayibile kuqala. Pulapulani bahlobo abantsundu kanilande elinqina ukuba nande ukwenza amagunya alomhlaba. Ngengqondo yam besinga singafunda i Bayibile namhla. Sekusukelwa u Dalasile inkosi yama Qwati, no Siqungati umninawa ka Ngangelizwe, u Ngangelizwe yena akalwi ungum Rulumente. Ayivuyelwe mntu lento yokutshabalala kwesizwe sabantsundu, masifunde i Bayibile kuqala, niyeva na ke matshawe aseluhlangeni?

Ndingowako umhlobo

R. S Posa.

Idutywa, 16 Dec. 1880.